\begin{RTL}
\NormalFont\ShortTitle{2 סלוניס}

{\MT 2 סלוניס


\par }\ChapOne{1}{\PP \VerseOne{1}פולוס וסלונוס וטימותיוס אל קהלת התסלוניקים באלהים אבינו ובאדנינו ישוע המשיח׃

\VS{2}חסד לכם ושלום מאת אלהים אבינו ואדנינו ישוע המשיח׃

\VS{3}חיבים אנחנו להודות בכל עת לאלהים עליכם אחי כראוי כי אמונתכם גדלה מאד ורבה אהבת כלכם איש לרעהו׃

\VS{4}עד כי נתהלל בכם אף אנחנו בקהלות אלהים על סבלנותכם ועל אמונתכם בכל הרדיפות ובכל הלחץ אשר סבלתם׃

\VS{5}לאות צדקת משפט אלהים למען תמצאו ראוים למלכות האלהים אשר בעבורה גם תענו׃

\VS{6}באשר צדיק האלהים לגמל לחץ ללחציכם׃

\VS{7}ולכם הנלחצים רוחה אתנו יחד בהגלות האדון ישוע מן השמים עם מלאכי עזו׃

\VS{8}באש להבה להשיב נקם לאשר לא ידעו את האלהים ולא שמעו לבשורת אדנינו ישוע המשיח׃

\VS{9}אשר ישאו משפט אבדן עולם מאת פני האדון ומהדר גאונו׃

\VS{10}בבאו ביום ההוא להכבד בקדשיו ולהתפלא בכל המאמינים כי האמנתם לעדותנו אליכם׃

\VS{11}לכן גם נתפלל בעדכם בכל עת אשר יתן אתכם אלהינו ראוים אל אשר אתם מקראים וימלא בעז כל חפצכם בטוב וכל מעשה אמונתכם׃

\VS{12}למען יכבד בכם שם ישוע אדנינו ואתם תכבדו בו על פי חסד אלהינו ואדנינו ישוע המשיח׃



\par }\Chap{2}{\PP \VerseOne{1}והננו מבקשים מכם אחי על אדות ביאת אדנינו ישוע המשיח ואסיפתנו אליו׃

\VS{2}אשר לא תטרף דעתכם פתאם ואשר לא תבהלו לא ברוח ולא בדבור ולא באגרת כמו שלוחה מאתנו כאלו הגיע יום המשיח׃

\VS{3}אל יתעה אתכם איש בשום אופן כי לא יבא בטרם יהיה בראשונה המרד ונגלה איש החטאה בן האבדון׃

\VS{4}המתקומם והמתרומם על כל הנקרא אל או עבודה עד כי גם ישב בהיכל האלהים כאלהים ומראה את עצמו כי אלהים הוא׃

\VS{5}הלא תזכרו כי בעוד היותי אתכם דברתי אלה אליכם׃

\VS{6}ועתה ידעתם מה שימנעהו מלהגלות בעתו׃

\VS{7}כי סוד הרשע כבר החל לפעל רק שיוסר מתוך המנע עד כה׃

\VS{8}ואז יגלה הרשע אשר ימיתנו האדון ברוח שפתיו וישביתנו בהופעת ביאתו׃

\VS{9}את אשר יבוא כחזקת השטן ברב כח ובאתות ובמופתי שקר׃

\VS{10}ובכל מרמת און באבדים תחת אשר לא קבלו את אהבת האמת להושע׃

\VS{11}ובעבור זאת ישלח להם האלהים מדוחי שוא להאמין בשקר׃

\VS{12}למען ידונו בל אשר לא האמינו באמת כי אם רצו בעולה׃

\VS{13}אבל אנחנו חיבים להודות לאלהים בכל עת בעבורכם אחי חביבי האדון אשר האלהים בחר בכם מראשית לישועה בקדוש הרוח ובאמונת האמת׃

\VS{14}לזאת קרא אתכם בבשורתנו לנחלת כבוד אדנינו ישוע המשיח׃

\VS{15}לכן אחי עמדו והחזיקו בקבלות אשר למדתם אם בדברנו אם באגרתנו׃

\VS{16}והוא אדנינו ישוע המשיח ואלהינו אבינו אשר אהב אתנו ויתן לנו בחסדו נחמת עולם ותקוה טובה׃

\VS{17}הוא ינחם את לבבכם ויכונן אתכם בכל דבר ומעשה טוב׃



\par }\Chap{3}{\PP \VerseOne{1}ועוד אחי התפללו בעדנו אשר ירוץ דבר יהוה ויכבד כמו גם בקרבכם׃

\VS{2}ואשר ננצל מן האנשים התעים והרעים כי לא לכל אדם האמונה׃

\VS{3}אבל נאמן הוא האדון אשר יחזק אתכם וישמרכם מן הרע׃

\VS{4}ואנחנו בטוחים עליכם באדנינו כי תעשו וגם תוסיפו לעשות את אשר נצוה׃

\VS{5}והאדון הוא יישר את לבבכם לאהבת האלהים ולסבלנות המשיח׃

\VS{6}והננו מצוים אתכם אחים בשם אדנינו ישוע המשיח אשר תבדלו מכל אח מעקש דרכיו ואיננו מתהלך על פי הקבלה אשר קבל מאתנו׃

\VS{7}הלא ידעתם אף אתם איך עליכם להתהלך כמנו כי לא נהגנו דרך מעות בתוככם׃

\VS{8}גם לא אכלנו לחם איש חנם כי ביגיעה ותלאה לילה ויומם היינו עמלים לבלתי היות לאיש מכם למשא׃

\VS{9}לא בעבור שאין לנו הרשות לזאת כי אם לתת אתנו לכם למופת ללכת בעקבותינו׃

\VS{10}כי גם בהיותנו אצלכם צוינו אתכם לאמר מי שלא ירצה לעבד גם אכול לא יאכל׃

\VS{11}כי שמענו שיש בכם אנשים המעקשים את דרכיהם ואינם עבדים מאומה ומבלים ימיהם בהבלים׃

\VS{12}ואנשים כאלה נצוה אותם ונבקש מהם באדנינו ישוע המשיח לעבד בנחת למען יאכלו את לחמם׃

\VS{13}ואתם אחי אל תלאו בעשות הטוב׃

\VS{14}ואם לא ישמע איש אל דברנו באגרת הזאת אתו תרשמו לכם ואל תתערבו עמו למען יבוש׃

\VS{15}אך לא כאיב תחשבהו כי אם תוכיחהו כאח׃

\VS{16}והוא אדון השלום הוא יתן לכם את השלום תמיד ובכל פנים׃

\VS{17}יהי האדון עם כלכם׃

\VS{18}שאלת השלום מידי אני פולוס והיא האות בכל האגרות כן אנכי כתב׃ [ (II Thessalonians 3:19) חסד ישוע המשיח אדנינו עם כלכם אמן׃ ]


\par }\end{RTL}
