\begin{RTL}
\NormalFont\ShortTitle{קולוסים}

{\MT אִגֶּרֶת פּוֹלוֹס הַשָּׁלִיחַ אֶל־הַקּוֹלַסִּים


\par }\ChapOne{1}{\PP \VerseOne{1}פולוס שליח ישוע המשיח ברצון אלהים וטימותיוס אחינו׃

\VS{2}אל הקדשים והאחים הנאמנים במשיח אשר הם בקולשא חסד לכם ושלום מאת האלהים אבינו ואדנינו ישוע המשיח׃

\VS{3}נודה לאלהים אבי אדנינו ישוע המשיח בכל עת אשר אנחנו מתפללים בעדכם׃

\VS{4}אחרי אשר שמענו אמונתכם במשיח ישוע ואהבתכם אל כל הקדשים׃

\VS{5}בעבור התקוה הצפונה לכם בשמים ונודעתם לכם מקדם בדבר אמת הבשורה׃

\VS{6}אשר באה אליכם וגם לכל העולם ותפרה ותרבה כמו גם בתוככם למן היום אשר שמעתם והכרתם באמת את חסד אלהים׃

\VS{7}כאשר למדתם מן אפפרס חברנו החביב אשר הוא משרת נאמן בעדכם למשיח׃

\VS{8}והוא גם הודיע אתנו את האבתכם ברוח׃

\VS{9}בעבור זאת גם אנחנו למן היום אשר שמענוה לא חדלנו להתפלל בעדכם ולבקש שתמלאו דעת רצון האלהים בכל חכמה ותבונה רוחנית׃

\VS{10}להתהלך כטוב בעיני האדון וככל רצונו ולעשות פרי בכל מעשה טוב ולרבות בדעת אלהים׃

\VS{11}להתחזק בכל כח כגבורת כבודו לכל סבלנות וארך רוח עם שמחה׃

\VS{12}ולתת תודה לאבינו העשה אתנו ראוים לחלק נחלת הקדשים באור׃

\VS{13}אשר הוא חלצנו מממשלת החשך והעבירנו למלכות בן אהבתו׃

\VS{14}אשר יש לנו בו הפדיון בדמו סליחת החטאים׃

\VS{15}והוא צלם האלהים הנעלם ובכור כל נברא׃

\VS{16}כי בו נברא כל אשר בשמים ואשר בארץ כל הנראה וכל אשר איננו נראה הן כסאות וממשלות הן שררות ורשיות הכל נברא על ידי ולמענהו׃

\VS{17}והוא לפני הכל והכל קים בו׃

\VS{18}והוא ראש גוף העדה אשר הוא ראשית ובכור מעם המתים למען יהיה הראשון בכל׃

\VS{19}כי כן היה הרצון לשכן בו את כל המלוא׃

\VS{20}ולרצות אל עצמו את הכל על ידו בעשותו שלום בדם צלבו על ידו הן אשר בארץ הן אשר בשמים׃

\VS{21}וגם אתם אשר הייתם מלפנים מוזרים ואיבים בנטות לבבכם אחרי המעשים הרעים׃

\VS{22}עתה רצה אתכם בגוף בשרו על ידי מותו להעמידכם לפניו קדשים ובלי מום ודפי׃

\VS{23}אם תעמדו מיסדים ונכונים באמונה ולא תזועו מתוחלת הבשורה אשר שמעתם ואשר נשמעה לכל הנברא תחת השמים ואני פולוס הייתי לה למשרת׃

\VS{24}עתה הנני שמח בענויי אשר אני סבל למענכם ואמלא את החסר ביסורי המשיח בבשרי בעד גופו היא העדה׃

\VS{25}אשר הייתי לה למשרת כפי פקדת אלהים אשר נתנה לי עליכם למלאת את דבר האלהים׃

\VS{26}את הסוד אשר היה נסתר מעולמים ומדור ודור ועתה נגלה לקדושיו׃

\VS{27}אשר רצה האלהים להודיעם אי זה הוא עשר כבוד הסוד ההוא בגוים והוא המשיח אשר בכם אשר הוא תקות הכבוד׃

\VS{28}ואותו משמיעים אנחנו בהוכיחנו כל איש ובלמדנו כל איש בכל חכמה למען העמיד כל איש שלם במשיח ישוע׃

\VS{29}ובזאת אף אני עמל ונלחם כפי פעלת כחו הפעל בי בגבורה׃



\par }\Chap{2}{\PP \VerseOne{1}הנני מודיע אתכם גדל הקרב אשר בקרבי על אדותיכם ועל אדות אנשי לודקיא ועל כל אשר לא ראו את פני בבשר׃

\VS{2}למען ינחמו לבותם ונקשרו יחד באהבה ולכל עשר דעת נכונה להשכיל סוד האלהים אבינו וסוד המשיח׃

\VS{3}אשר צפונים בו כל אצרות החכמה והדעת׃

\VS{4}וזאת אמר אני לכם למען אשר לא יטעה אתכם איש בשפתי חלקות׃

\VS{5}כי גם אם בבשרי אני רחוק מכם הנה ברוחי אני אצלכם ואשמח בראתי את תכונתכם ואמץ אמונתכם במשיח׃

\VS{6}לכן כאשר קבלתם את המשיח את ישוע אדנינו כן גם התהלכו בו׃

\VS{7}משרשים ונבנים בו וקימים באמונה כאשר למדתם ומרבים בתודה בה׃

\VS{8}הזהרו פן יוליך איש אתכם שולל בפילסופיה ובמדוחי שוא לפי קבלת בני האדם ויסדות העולם ולא על פי המשיח׃

\VS{9}כי בו בגופו שכן כל מלא האלהות ובו אתם נמלאים׃

\VS{10}אשר הוא ראש כל שררה ושלטן׃

\VS{11}ובו אתם גם נמולים מילה שלא בידים בהפשטת גוף הבשר החוטא היא מילת המשיח׃

\VS{12}כי נקברתם אתו בטבילה אף קמתם אתו בתחיה על ידי האמונה בגבורת אלהים אשר העירו מן המתים׃

\VS{13}גם אתכם המתים בפשעים ובערלת בשרכם החיה אתו בסלח לכם את כל פשעיכם׃

\VS{14}וימחק את השטר המעיד בנו בחקתיו אשר היה לנגדנו וישאהו מתוכנו ויתקעהו בצלב׃

\VS{15}ויפשט את השרים והשליטים ויתנם ביד רמה לראוה בם ויוליכם שולל בנפשו׃

\VS{16}על כן לא ידין איש אתכם על דבר מאכל ומשקה או בענין המועדים וראשי חדשים ושבתות׃

\VS{17}אשר הם צל הדברים העתידים לבא וגופם הוא במשיח׃

\VS{18}אל תתנו לאיש לעקב אתכם על ידי שפלות רוח ועבודה מלאכים המהלך בדברים אשר לא ראו עיניו ומלא רוח גאוה על לא דבר משכל בשרו׃

\VS{19}ואיננו אחז בראש אשר מחבר ממנו כל הגוף ומאחז בציריו ודבקיו יגדל גדול אלהים׃

\VS{20}לכן אם מתם עם המשיח ליסודת העולם למה תשתעבדו לחקים כאלו עדכם חיים בעולם׃

\VS{21}אל תאחז אל תטעם אל תגע׃

\VS{22}והם כלם לכליון בתשמישם לפי מצות אנשים ולמודיהם׃

\VS{23}הנראים כעין חכמה בעבודה בדויה מלב ובשפלות רוח ובענוי הגוף שלא כהגן רק להשביע הבשר׃



\par }\Chap{3}{\PP \VerseOne{1}לכן אם קמתם עם המשיח בקשו את אשר למעלה אשר המשיח ישב שם לימין האלהים׃

\VS{2}את אשר למעלה יהגה לבבכם לא את אשר בארץ׃

\VS{3}כי מתם וחייכם צפונים עם המשיח באלהים׃

\VS{4}בעת הגלות המשיח אשר הוא חייכם גם אתם תגלו עמו בכבוד׃

\VS{5}על כן תמותתו את אבריכם בארץ את הזנות והטמאה והזמה והתאות הרעות ונטות אחרי הבצע אשר היא עבודת אלילים׃

\VS{6}כי בגלל אלה בא חרון אלהים על בני חמרי׃

\VS{7}אשר גם אתם הלכתם בהם מלפנים בחיותכם בתוכם׃

\VS{8}אך עתה הסירו מכם כל אלה את הרגז את הכעס את הרשע את הגדוף ואת דברי נבלה מפיכם׃

\VS{9}ואל תשקרו איש בעמיתו כי פשטתם את האדם הישן עם פעלותיו׃

\VS{10}ולבשתם את האדם החדש המתחדש בדעת כצלם בראו׃

\VS{11}אשר אין שם יוני ויהודי אין מילה וערלה אין לעז וסקותי אין עבד ובן חורין כי המשיח הוא הכל ובכל׃

\VS{12}לכן אתם כבחירי האלהים הקדשים והחביבים לבשו המון רחמים ונדיבות ונמיכות רוח וענוה וארך אפים׃

\VS{13}ותשאו איש את רעהו ותסלחו בהיות לכם ריב איש עם אחיו כאשר המשיח סלח לכם כן תסלחו גם אתם׃

\VS{14}ועל כל אלה לבשו האהבה היא אגדת השלמות׃

\VS{15}וישלט בלבבכם שלום האלהים אשר נקראתם לו בגוף אחד וזבחו תודה׃

\VS{16}דבר האדון ישכן בקרבכם בשפע רב בכל חכמה ותלמדו ותעוררו את נפשכם בתהלות ותשבחות ושירות רוחניות ושירו ליהוה בנעימה בלבבכם׃

\VS{17}וכל אשר תעשו הן במלין הן בפעל עשו בשם האדון ישוע והודו לאלהים אבינו על ידי׃

\VS{18}אתן הנשים הכנענה לבעליכן כראוי באדנינו׃

\VS{19}אתם האנשים אהבו את נשיכם ואל תתמרמרו אליהן׃

\VS{20}הבנים שמעו אל ילדיכם בכל דבר כי הוא לרצון לאדנינו׃

\VS{21}האבות אל תרגיזו את בניכם פן יחתו׃

\VS{22}העבדים שמעו בכל דבר אל אדניכם לפי הבשר לא בעבודה למראה העין כמבקשי חן בני אדם כי אם בתם לבב כיראי האלהים׃

\VS{23}כל אשר תעשו עשו בכל נפשכם כמו ליהוה ולא לבני אדם׃

\VS{24}וידעתם כי תקבלו מאת יהוה גמול הירשה כי את אדנינו המשיח עבדים אתם׃

\VS{25}וכל עשה עול הוא ישא העול אשר עשה ואין שם משא פנים׃



\par }\Chap{4}{\PP \VerseOne{1}אתם האדנים תנו לעבדיכם הישר והשוה ודעו כי גם אתם יש לכם אדון בשמים׃

\VS{2}התמידו בתפלה ושקדו בה בתודה׃

\VS{3}והתפללו גם בעדנו למען יפתח לנו האלהים את שער הדבור לחות את סוד המשיח אשר בעבורו אסור אנכי׃

\VS{4}למען אשר אגלה אתו כמשפט עלי לחות׃

\VS{5}התהלכו בחכמה עם אשר בחוץ והוקירו את העת׃

\VS{6}דבריכם יהיו נעימים בכל עת וממלחים במלח למען תדעו להשיב דבר לכל אדם׃

\VS{7}את כל הקרת אותי וידיעכם טוכיקוס האח החביב והמשרת הנאמן ועבד עמיתי באדון׃

\VS{8}אשר לזאת שלחתיהו אליכם למען ידע את דבריכם וינחם את לבבכם׃

\VS{9}עם אוניסימוס האח הנאמן והחביב אשר הוא מכם המה יודיעו אתכם את כל דברינו פה׃

\VS{10}ארסטרכוס השבוי עמי יחד שאל לשלומכם ומרקוס בן אחות בר נבא אשר צויתם עליו אם יבוא אליכם תקבלהו׃

\VS{11}וישוע הנקרא יוסטוס אשר הם מן המולים אלה לבדם מן העזרים למלכות האלהים היו לי לנחמה׃

\VS{12}אפפרס אשר הוא מכם שאל לשלומכם משרת המשיח הנאבק בעדכם בתפלתיו בכל עת למען תעמדו שלמים ומלאים דעת בכל רצון אלהים׃

\VS{13}כי מעיד אני עליו כי קנאה גדולה הוא מקנא לכם ולאנשי לודקיא ולאנשי הירפוליס׃

\VS{14}לוקס הרופא החביב ודימס שאלים לשלומכם׃

\VS{15}שאלו לשלום האחים אשר בלודקיא ולשלום נומפס והקהלה אשר בביתו׃

\VS{16}ואחרי קראם את האגרת הזאת לפניכם עשו שתקרא גם בקהל לודקיים ואת אשר ללודקיא תקראוה גם אתם׃

\VS{17}ואמרו אל ארכפוס שית לבך לעבודה אשר קבלתה באדון למען תמלאנה׃

\VS{18}שאלת השלום מידי אני פולוס זכרו את מוסרי החסד עמכם אמן׃


\par }\end{RTL}
